GRADSKO KAZALIŠTE MLADIH, SPLIT

Trg republike 1

**ZAPISNIK**

šeste sjednice Kazališnog vijeća GKM-a

Sjednica Kazališnog vijeća GKM-a održana je 04. listopada 2022. u prostorijama GKM-a s početkom u 18:00 sati.

Prisutni:

1.     Siniša Novković (sudjeluje telefonski), predsjednik Vijeća

2.     Vinko Mihanović, podpredsjednik Vijeća

3.     Zlatko Aljinović, član Vijeća

4.     Marija Dukić (sudjeluje telefonski), članica Vijeća

5.     Željana Cvitanović, članica Vijeća

6.     Ivo Perkušić, ravnatelj

7.     Irena Bitanga, tajnica

8.     Mirza Banović, voditeljica računovodstva

**Dnevni red:**

1.     Usvajanje Zapisnika 5. sjednice Kazališnog vijeća

2.     Usvajanje izmjena Financijskog plana za 2022.

3.     Razno

Prije početka sjednice, Potpredsjednik Vijeća utvrđuje postojanje kvoruma.

**Točka 1.**

Kazališno vijeće je jednoglasnom odlukom usvojilo zapisnik s prethodne sjednice.

**Točka 2.**

Na temelju izmjena Pravilnika o porezu na dohodak, koje su stupile na snagu 1. listopada 2022., izvršena je preraspodjela unutar planiranih rashoda iz gradskih izvora. Povećali su se neoporezivi primitci tj. ostali rashodi za zaposlene (prigodne nagrade do 5.000,00 kn, dar djetetu do 15 godina života do 1.000,00 godišnje i dar u naravi do 1.000,00 godišnje), dok su planirani rashodi za plaće umanjeni za iznos tog povećanja. Ostali rashodi za zaposlene ukupno su povećani za 45.800,00, a za isti iznos su smanjeni planirani rashodi za plaće i to: rashodi za bruto plaće računskog plana za 39.300,00 kn , a doprinosi na plaće za 6.500,00 kn.

Sukladno povećanju troškova električne energije, izvršena je preraspodjela planiranih rashoda iz gradskih izvora i po ovom osnovu i to na način da su rashodi za materijal i energiju povećani za 16.940,00 kn dok su u istom iznosu smanjeni rashodi za usluge.

Prihodi iz nenadležnog proračuna, planirani prema sklopljenim ugovorima o korištenju sredstava Ministarstva kulture i medija Republike Hrvatske, povećali su se za 15% u odnosu na izvorni plan te iznose ukupno 46.000,00 kn. Ova sredstva će se u cijelosti iskoristiti do kraja 2022. godine.

Vlastiti i namjenski prihodi planirani su u ukupnom iznosu od 556.660,00 kn prema realnijoj procjeni za ovu godinu. Planirani prihodi po posebnim propisima odnosno namjenski prihodi od ulaznica i dramskih studija veći su za 55,55% u odnosu na izvorni plan i iznose 466.660,00 kn. Planirani vlastiti prihodi od najma prostora odnosno prihodi od pruženih usluga povećani suza 60.000,00 kn i iznose 90.000,00 kn.

Ukupno planirani prihodi redovne djelatnosti predloženim rebalansom povećani su za 222.660,00 kn odnosno za 5,57% u odnosu na izvorni plan i iznose 4.223.270,00 kn, dok su rashodi redovne djelatnosti ukupno povećani za 211.000,00 kn odnosno za 5,37% u odnosu na prvotno planirane te iznose 4.136.610,00 kn. Iskazanim viškom prihoda poslovanja u ukupnom iznosu od 86.660,00 kn po ovom Prijedlogu rebalansa, planirano je pokriće prenesenog manjka prethodnog razdoblja u cijelosti.

Vijećnik Zlatko Aljinović dao je primjedbu na kratak rok u kojem je trebalo donijeti odluku o izmjenama Financijskog plana za 2022.

Jednoglasnom odlukom je Kazališno vijeće usvojilo izmjene Financijskog plana za 2022.

**Točka 3.**

Ravnatelj Ivo Perkušić je osvrnuo se na upis polaznika u Dramski studio GKM-a u ovoj školskoj godini. Glavni dio upisa je završen, ali je u dogovoru s voditeljima moguć upis zainteresiranih i tijekom cijele školske godine, ukoliko to ne remeti proces rada u dramskim grupama. Trenutno je ukupno upisano oko 270 polaznika, što je premašilo dosadašnji prosjek od 200 polaznika.

Ravnatelj je izvijestio kako uskoro počinju probe nove predstave "Mačak u čizmama", redateljice Nine Kleflin, čija je premijera planirana za kraj studenog 2022, pa je ovu priliku iskoristio i za upit Kazališnom vijeću da mu odobri glumački angažman u ovoj predstavi te minimalnu naknadu za obavljanje drugog posla.

Vijećnik Zlatko Aljinović je predložio da Ravnatelj donese pisanu odluku o ovom problemu kako bi se ona mogla razmotriti na sljedećoj sjednici.

Umjesto pisane odluke tajnica Irena Bitanga predložila je nacrt autorskog ugovora koje će GKM sklopiti s Ivom Perkušićem za angažman u ovoj predstavi.

Sjednica je završila u 18:30.

Siniša Novković, predsjednik Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Željana Cvitanović, zapisničarka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa:

Urbroj:

Split, 04. listopada 2022.